สังคมข่าวหุ้น
*ตลาดหุ้นไทยเมื่อวันศุกร์ (30 เม.ย.) ที่ผ่านมา ปิดลบ 7.33 จุด ทิศทางเดียวกับภูมิภาค โดยนักลงทุนต่างชาติขายสุทธิ 1.2 พันล้านบาท นักลงทุนในประเทศซื้อเข้าพอร์ต ส่วนแนวโน้มตลาดหุ้นสัปดาห์นี้ โบรกฯ คาดตลาดแกว่งไซด์เวย์ในกรอบ 1,560-1,600 จุด จังหวะดัชนีอ่อนตัว แนะซื้อหุ้นกลุ่มปิโตรเคมี PTTGC
4 พ.ค. 2564

ดวงดี
*ตลาดหุ้นไทยเมื่อวันศุกร์ (30 เม.ย.) ที่ผ่านมา ปิดลบ 7.33 จุด ทิศทางเดียวกับภูมิภาค โดยนักลงทุนต่างชาติขายสุทธิ 1.2 พันล้านบาท นักลงทุนในประเทศซื้อเข้าพอร์ต ส่วนแนวโน้มตลาดหุ้นสัปดาห์นี้ โบรกฯ คาดตลาดแกว่งไซด์เวย์ในกรอบ 1,560-1,600 จุด จังหวะดัชนีอ่อนตัว แนะซื้อหุ้นกลุ่มปิโตรเคมี PTTGC
*ช่วงนี้อาจมีกลโกงของมิจฉาชีพในรูปแบบต่าง ๆ ตลาดหลักทรัพย์แห่งประเทศไทยจึงออกมาเตือนประชาชนว่า ตามที่มีการส่ง SMS ซึ่งมีใจความว่า “ตลาดหลักทรัพย์แห่งประเทศไทย เปิดลงทะเบียนรับ 1,000 บาท” พร้อมทั้งได้ระบุลิงก์เพื่อให้กดรับสิทธินั้น ขอแจ้งว่า ตลาดหลักทรัพย์ฯ ไม่เคยมีการส่ง SMS หรือเผยแพร่ข้อความใด ๆ ในลักษณะดังกล่าว อีกทั้ง ตลาดหลักทรัพย์ฯ ไม่มีโครงการที่เปิดให้ลงทะเบียนเพื่อรับสิทธิใด ๆ ทั้งสิ้นโปรดอย่าหลงเชื่อ SMS หรือข้อความที่แอบอ้างชื่อตลาดหลักทรัพย์ฯ
*มีข่าวดีสำหรับมนุษย์แรงงานนะเจ้าคะ โดย TOM ร่วมกับ BKI ออกประกันภัยมนุษย์แรงงาน จัดแพ็กเกจตอบโจทย์คนทำงานในยุควิกฤติโควิด-19 ซื้อภายในเดือนพ.ค 64 ทุกโปรดักส์ที่ร่วมแคมเปญ รับความคุ้มครองประกันภัยไซเบอร์ ให้อุ่นใจในการใช้ชีวิตออนไลน์ในสถานการณ์ Work from Home
*อีกหนึ่งบริษัทที่น่าจับตามากในตอนนี้ สำหรับบริษัท เงินติดล้อ จำกัด (มหาชน) หรือ TIDLOR ซึ่งได้ประกาศผลการจัดสรรหุ้นให้แก่ผู้จองซื้อรายย่อยเป็นที่เรียบร้อยเมื่อช่วงเย็นของวันที่ 28 เม.ย.ที่ผ่านมา งานนี้ ‘ปิยะศักดิ์ อุกฤษฎ์นุกูล’ แม่ทัพใหญ่เป็นปลื้ม และฝากขอบคุณนักลงทุนมาด้วยนะเจ้าคะ พร้อมทั้งแสดงความห่วงใยในความรู้สึกของผู้จองซื้อรายย่อยที่ไม่ได้รับการจัดสรรหุ้น หรือได้รับการจัดสรรไม่ครบตามจำนวนที่จองซื้อในครั้งนี้ เนื่องจากมีผู้จองซื้อเข้ามาเป็นจำนวนมากเกินกว่าที่จะจัดสรรหุ้นในรอบแรกให้แก่ผู้จองซื้อรายย่อยทุกรายได้ตามจำนวนหุ้นขั้นต่ำด้วยวิธี Small Lot First
*ผู้ถือหุ้น SUPER อนุมัติจ่ายปันผลเป็นเงินสดในอัตรา 0.0006 บาท/หุ้น ขึ้นเครื่องหมาย XD วันที่ 10 พ.ค. เตรียมรับทรัพย์ 28 พ.ค. 64 บิ๊กบอส “จอมทรัพย์ โลจายะ” ปักหมุดปี 64 กำลังการผลิตไฟฟ้าทะลุ 1,500 MW ก่อนขยับเป็น 1,900 MW ในปี 65 หนุนผลงานนิวไฮต่อเนื่อง
*”ฮาราลด์ ลิงค์” ประธาน บริษัท บี.กริม แย้มว่าพร้อมรุกธุรกิจเฮลท์แคร์ ลุยเปิด “พรีโมแคร์” คลินิกใกล้บ้าน เข้าถึง และครอบคลุม พร้อมผนึกพันธมิตร มุ่งสร้าง “จุดเปลี่ยน” การดูแล รักษาสุขภาพอย่างยั่งยืนแก่คนไทย
*”สุนทรี จรรโลงบุตร” ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เผยเตรียมขยายธุรกิจเพิ่มบริการดูแลผู้สูงอายุแบบครบวงจร ดันบริษัทในเครือ ทีเอ็ม เนิร์สซิ่ง แคร์ (TMNC) เปิดโรงเรียนสร้างอาชีพนักบริบาลที่มีคุณภาพ เพื่อรองรับสังคมผู้สูงอายุที่สอน โดยแพทย์และพยาบาลวิชาชีพ มั่นใจบริการ “เนิร์สซิ่งโฮม” จะช่วยให้ผู้สูงอายุมีความสุขและมีคุณภาพชีวิตที่ดี ส่งผลให้ครอบครัวมีความสุข